GÉPÉSZET

Fűtési rendszer: A társasház fűtési rendszere úgynevezett házközponti fűtés, amelyet nagy teljesítményű, modern, takarékos gázüzemű, kazánok üzemeltetnek, külön meleg víztartályokkal, egy a földszinten található kazánházban. A lakások fűtését a szobákban radiátorokkal, a hidegburkolatos helyiségekben padlófűtéssel, helyiségenkénti hőfokszabályozás.

Meleg víz ellátás központi gázkazánról történik, amely a földszinti gépészeti térben kerül elhelyezésre, puffer tartállyal, állandó hőfokkal. A meleg víz rendszer a lakások becsatlakozásáig keringetett, állandó hőfokon.

Mérőórák: A mérőórák lakásonként kerülnek kiépítésre, a fűtést egy hőmennyiségmérő, a hideg és meleg víz fogyasztását két különálló vízóra méri, illetve saját elektromos mérőórák kerülnek elhelyezésre lakásonként.

Radiátorok: Falhoz rögzített lapradiátorok kerülnek beépítésre, a gépész terven jelölt helyekre és méretben a lakó szobákban. A hideg burkolatos helyiségekben, előszoba, konyha, wc, fürdőszoba padlófűtés kerül kiépítésre, illetve a fürdőszobában fehér színű törölközőszárító radiátor, elektromos fűtőpatronnal ellátva kerül felhelyezésre, a gépészeti terven jelölt helyre és méretben.

A gépész terven jelölt radiátor kiállások esetleges módosítása a vevő kérésére és költségére történik, amelynek kivitelezését a beruházó abban az esetben kezdi meg, ha a vevő az ezzel járó költséget megfizette.

Mosógép csatlakozó: falba építve (terven jelölt helyen)

Lefolyócső: PVC, (szigetelve)

Szellőztetés: Terv szerinti mellékhelyiségben továbbá, zárt ablak nélküli helyiségekben (pl: fürdőszoba, wc stb.) szellőztetés gravitációs ventillátorral történik.

Konyhai elszívó: A konyha elszívó helye a gépészeti terven jelölt helyen és módon kerül kiépítésre a konyában. Magának az elszívó rendszer kiépítése és bekötésre flexibilis csővel a vevő feladata, és költsége.

Minden lakás klíma előkészítéssel ellátott (csak csövezés, a beltéri és kültéri egységek nem kerülnek felszerelésre).

Napelemes rendszer felszerelése, oda-vissza mérő órával a tetőre, az épület közös költségeinek (villanyszámla) jelentős csökkentése érdekében.